CELEX: 62009TJ0202
Bendrijos prekių ženklas
Tarptautinė registracija, nurodant Europos bendrijos teritoriją
Vaizdinis prekių ženklas, kurį sudaro sulenktos juostos su brūkšninėmis linijomis vaizdas
Absoliutus atmetimo pagrindas
Skiriamojo požymio nebuvimas
Reglamento (EB) Nr. 40/94 7 straipsnio 1 dalies b punktas (dabar
Reglamento (EB) Nr. 207/2009 7 straipsnio 1 dalies b punktas)

Ieškinys dėl 2009 m. balandžio 3 d. VRDT ketvirtosios apeliacinės tarybos sprendimo (R 224/2007‑4), susijusio su tarptautine
vaizdinio prekių ženklo, kurį sudaro sulenktos juostos su brūkšninėmis linijomis vaizdas, registracija, nurodant Europos bendrijos
teritoriją.
Bylos duomenys
Prašomas įregistruoti Bendrijos prekių ženklas:
vaizdinis prekių ženklas, vaizduojantis sulenktą juostą su brūkšninėmis linijomis, 10 ir 25 klasių prekėms – tarptautinė paraiška,
kurioje nurodyta Europos Bendrija, Nr. W 00881226
Eksperto sprendimas:
atmesti paraišką
Apeliacinės tarybos sprendimas:
atmesti apeliaciją
Rezoliucinė dalis
1.
Atmesti ieškinį.
2.
Priteisti iš Mo‑Hwa Park bylinėjimosi išlaidas.